หลังมีเพศสัมพันธ์กับแฟนเสร็จ ผ่านไป1-2วัน กลับมีก้อนเหลือโผล่ออกมาบริเวรช่องคลอดด ไม่มีอาการเจ็บปวดรึอะไรเลย
สวัสดีค่ะ ก้อนบริเวณช่องคลอด อาจจะเกิดจาก-ถุงน้ำของต่อมบาร์โธลิน ซึ่งต่อมบาร์โธลินเป็นต่อมขนาดเล็กที่อยู่ตรงแคมใหญ่ทั้ง 2 ข้าง ซึ่งต่อมมีหน้าที่ผลิตเมือก เพื่อช่วยในการหล่อลื่นขณะมีเพศสัมพันธ์ ซึ่งถ้ามีการอักเสบหรือติดเชื้อจะมีขนาดใหญ่คลำได้ก้อนขึ้นมาได้-ถุงน้ำของต่อมผลิตไขมันที่อยู่ใต้ผิวหนังของบริเวณแคมใหญ่-ถุงน้ำที่ช่องคลอด ซึ่งอาจพบเป็นมาแต่กำเนิด หรือเกิดตามหลังการคลอดบุตรและผ่าตัดบริเวณอวัยวะเพศภายนอก-หูดหงอนไก่ที่อวัยวะเพศ-ติ่งเนื้อที่ปากมดลูกที่ย้อยลงมา-ก้อนเนื้องอกและมะเร็งของอวัยวะเพศภายนอก พบได้น้อยมากแนะนำถ้าคลำได้ก้อนชัดเจน กดเจ็บ ปวด บวม มีหนองไหล ปัสสาวะแสบขัด ปวดหน่วงท้องน้อย ควรพบสูตินรีแพทย์เพื่อหาสาเหตุค่ะ เนื่องจากมีความเป็นไปได้หลายอย่าง คงต้องอาศัยการตรวจดูบริเวณอวัยวะเพศร่วมด้วยค่ะการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาสอดใดๆมาใช้เอง และสังเกตอาการดังกล่าวไป